Arvīds Ozols

Arvīds Ozols (dzimis 1959. gada 8. novembrī) ir latviešu mežsaimnieks un politiķis. Latvijas Republikas Mežu valsts ministrs (1995—1997).

 Dzīvesgājums 
Dzimis 1959. gada 8. novembrī Rīgā. Mācījās Rīgas 45. vidusskolā, studēja Latvijas Lauksaimniecības akadēmijas Mežsaimniecības fakultātē, ieguva mežsaimniecības inženiera specialitāti. Strādāja par jaunāko zinātnisko līdzstrādnieku ZRA "Silava", 1989. gadā kļuva par ZRA "Silava" Biotehnoloģijas sektora vadītāju, 1991. gadā par direktora vietnieku zinātniskajā darbā.

1992. gadā Arvīds Ozols kļuva par LR Meža ministrijas valsts sekretāru, 1993. gadā par LR Zemkopības ministrijas valsts sekretāra vietnieku meža sektorā.
No 1995. gada 21. decembra līdz 1997. gada 13. februārim bija Mežu valsts ministrs Zemkopības ministrijā.Balsojums par uzticību Andra Šķēles sastādītajai valdībai 1995. gada 21. decembrī "Latvijas Vēstnesis" Nr. 199, 22.12.1995.

No 1997. gada bija Meža departamenta direktors, pēc tam vairākus gadus bija Apvienoto Nāciju Organizācijas Meža foruma sesiju biroja priekšsēdētājs.
2023. gadā kļuva par VMD ģenerāldirektoru.Valsts meža dienestu vadīs Arvīds Ozols 18.07.2023.

 Atsauces 

Kategorija:Latvijas mežu valsts ministri
Kategorija:Latvijas mežsaimnieki